runetrust/blame-folketinget-dk huggingface dataset:
Bjarne Laustsen (S), 2014-03-11:
Jeg skal først lige sige til Venstres ordfører, at han ikke nævnte Det Radikale Venstre.
De er også med på det her forslag til vedtagelse, og dermed er der flertal for det.
Jeg vil godt sige, at hvis man vil overbevise nogen om et eller andet, så tror jeg, at det vil være klogt, at man, hvis man har et forslag til vedtagelse, også sender det.
Jeg har som ordfører for et regeringsparti ikke fået det forslag til vedtagelse, som hr. Thomas Danielsen læste op.
Så hvis det var sådan, at man ville have haft os med på den og ville have prøvet at se, om vi kunne finde en fælles løsning, så havde man jo været velkommen til det.
Men det har ikke ramt min mailboks.
I forhold til vækstplanen er det sådan, at det jo er vigtigt, at hvis man vil noget, så kommer man også med noget.
Man kan ikke bare stille sig op og kræve ind.
Man har også muligheder for at komme med noget.
Og der mangler vi altså, at Venstre kommer og byder ind med noget, i forhold til hvad der er.
I forhold til konsekvensen af det er det lidt af det samme, for Venstre kommer her med et forslag i dag.
Hvis man lytter til de ord, der bliver sagt, vil man forstå, at danske fiskefabrikker ikke ville kunne få fisk til forarbejdning fra Norge, og vi har navngivne organisationer, der fraråder regeringen og i det hele taget Folketinget at gå ad det spor.
Og på trods af dette har Venstre i dag ikke lagt frem, hvad det her vil komme til at koste af arbejdspladser inden for fiskerierhvervet.
Thomas Danielsen (V), 2014-03-11:
Tak for det.
Jeg skal starte med at korrekse ordføreren, for der står ikke noget i det forslag til vedtagelse om en handelsboykot.
Det er ikke, fordi jeg skulle kunne sige, om de øvrige partier bakker op omkring det, eller om regeringspartierne gør det, men jeg kan bare sige, at det er det, Venstre bakker op om.
Men jeg synes egentlig, det ville være klædeligt, hvis nu ordføreren ville nøjes med at forholde sig til det, som forslaget til vedtagelse lægger op til.
Det glæder vi os rigtig meget til.
Og nu falder der lige pludselig rigtig mange brikker på plads, så det er glædeligt.
I forhold til konkrete tiltag læser ordføreren forslaget til vedtagelse fra regeringen, Enhedslisten og SF op og siger, at man ønsker en adgang til norsk farvand.
Men man anerkender trods alt, at det har enorme økonomiske konsekvenser.
Bjarne Laustsen (S), 2014-03-11:
Jeg vil meget gerne, som jeg allerede har sagt, være med til at lægge et maksimalt pres.
Det er jo sådan set det, der står i det forslag til vedtagelse, nemlig at der skal lægges et maksimalt pres både på den danske regering og ministeren, men også på Europa-Kommissionen, for at det her kan komme på plads.
Jeg er helt sikker på, at ministeren også tager det med under armen at undersøge alle de muligheder, der er for at hjælpe fiskerne, via støtte igennem EU.
Men der er bare et problem med det, Dansk Folkepartis ordfører står og siger her.
Vi har et kæmpe problem, der både har ramt fiskerne, fordi de ikke kan fange nogen fisk, men det har også ramt fiskeindustrien.
Så bliver problemet jo bare endnu større.
Hvis man gør det, altså indleder en handelskrig,
ved jeg ikke, om man kan overbevise EU om, at de så skal betale for noget, man selv har startet.
Det står jeg lidt tvivlende over for.
René Christensen (DF), 2014-03-11:
Jeg forlanger heller ikke, at ordføreren skal stå og love noget her.
Det skal ordføreren ikke gøre, det ville jeg heller ikke gøre, men jeg spørger, om man vil arbejde for det.
Det er faktisk sådan, at når vi kigger tilbage på det med randzonerne, så kan vi se, at det faktisk viste sig, at der var nogle, der kom ud i nogle problemer, og som ikke helt kunne få kompensation.
Der gjorde man jo alt, hvad man kunne, for nationalt at finde en måde at kompensere landbruget på.
Her står vi altså i en situation, hvor det, som ordføreren siger, desværre har nogle negative og uheldige konsekvenser.
De er faktisk så uheldige, at hvis det her trækker ud i ugevis, så kan vi risikere, at der lige pludselig er nogle på de her fartøjer, som står og siger, at nu kommer de ikke ud at sejle igen, og så har vi mistet arbejdspladser både i forbindelse med fiskeriet, men så sandelig også i forbindelse med fiskeindustrien, som er oppe på land.
Man har jo den her tommelfingerregel om, at en mand på havet giver syv arbejdspladser på land.
Der vil jeg bare gerne spørge ordføreren: Vil ordføreren også i sit eget parti presse på for, at hvis det her trækker ud, så bliver vi simpelt hen nødt til at kigge på, hvordan vi kan få hjulpet det her erhverv igennem den her krise, som bliver forværret uge for uge?
Bjarne Laustsen (S), 2014-03-11:
Jeg kan jo ikke love noget på andres vegne.
Jeg tror heller ikke, at Dansk Folkeparti kan love, at EU's kasse står åben, fordi der er en aftale, der ikke er lykkedes.
Men jeg har stor forståelse for det her, og jeg er også rigtig glad for det, som jeg også gav udtryk for i fiskeribladet, som hr. Thomas Danielsen gjorde reklame for, nemlig at jeg håbede, at vi, ligesom man har sagt, at der skulle være en vækstplan for landbruget, kunne få en vækstplan for fiskeriet, som der lå nogle positive elementer i.
Der har fødevareministeren jo indbudt til en række forhandlinger.
Døren står åben, så bare kom med tingene.
Men at love her i Folketinget i dag, at EU kan gå ud og kompensere i forbindelse med nogle forhandlinger, der ikke er afsluttet, kan jeg ikke.
René Christensen (DF), 2014-03-11:
Først vil jeg sige tak til ordføreren.
Det lyder jo dejligt, hvis det her kan komme på plads i løbet af en uge.
Der tror jeg jeg har det samme håb, som ordføreren har.
Vi må håbe, at det lykkes.
Når ordføreren siger, at det her har nogle negative og uheldige konsekvenser for dansk fiskeri, vil jeg gerne spørge, om ordføreren så er klar over, hvilke negative konsekvenser det her har.
Der er altså ejere af enkeltfartøjer, som allerede nu har mistet over 2 mio. kr. på det her.
Det er jo sådan, at der er nogle, der har købt nogle kvoter for at komme ud og fange deres fisk.
Dem har man investeret i, men man får ikke lov til at udnytte dem.
Vi har tidligere haft en diskussion om randzoner og alt muligt andet i landbruget.
Der har vi jo haft fødevareministre, både fra den tidligere regering og så sandelig også fra den nuværende regering, som har sagt, at når man går ind og laver sådan nogle restriktioner, så skal der være 100 pct.s kompensation.
Nu står vi i en situation, hvor EU ikke har formået at levere det her politiske redskab, sådan at de her fiskere, som faktisk har investeret i deres erhverv, ikke kan udnytte deres arealer, hvis man må bruge det udtryk.
Vil ordføreren også her garantere, at ligesom man har gjort det for landbruget, så vil der også komme en kompensation for det?
Thomas Danielsen (V), 2014-03-11:
Venstre har i al den tid, vi har haft vores silde- og makrelstrid, set det som et problem, at der ikke har været nogen aftale, og vi har opfordret til, at man lander en aftale.
Igen har vi været aktivt ude og opfordret til, at den danske regering også tog initiativ til, at det i det mindste var det samme biologiske grundlag, vi talte ud fra.
Det har man ikke arbejdet aktivt for.
Og nu ser vi desværre, at Norge egentlig er tilfreds, som vi må forstå det, med den fiskeriaftale, der er indgået, men at de nu tager danske fiskere som gidsler for, at EU, Færøerne og Island ikke har landet en aftale.
Lene Espersen (KF), 2014-03-11:
Det er jeg glad for.
Så vil jeg gerne vende blikket et andet sted hen, for nu har der været meget diskussion omkring sanktioner.
Det er et eller andet sted lidt grotesk.
Vi sidder med en regering, der har sagt ja til sanktioner mod Ukraine, og vi har stats- og regeringschefer, inklusive den danske statsminister, der har sagt ja til automatiske sanktioner mod Rusland, hvis Rusland ikke makker ret i forhold til Krim.
Og alligevel hører vi her en masse ordførere sådan ligesom gøre sanktioner til et stort problem.
Lad nu det ligge.
Jeg vil blot høre, om Venstre er enig i, at det også er et selvstændigt problem, at det har været så vanskeligt at nå en aftale med Færøerne på makrelområdet.
Det har jeg bare brug for at få en bekræftelse på, så den her diskussion ikke bare handler om Norge, for det ville være meget misvisende i forhold til det forløb, vi har været igennem de sidste 4 år.
Thomas Danielsen (V), 2014-03-11:
Det er fuldstændig korrekt.
Det kan jeg bekræfte.
Vi har tværtimod oplevet, at man har aflyst det møde, hvori vi normalt drøfter disse ting, og hvori regeringen vinder opbakning til sin linje.
Lene Espersen (KF), 2014-03-11:
Jeg vil gerne spørge hr. Thomas Danielsen, om hr. Thomas Danielsen kan bekræfte, at der ikke har været nogen kontakt til Folketingets partier fra regeringens side omkring den her sag, efter det blev gjort klart, at danske fiskere ikke har mulighed for at fange de fisk, de var stillet i udsigt i den norske zone.
Kan hr. Thomas Danielsen bekræfte, at der ikke har været søgt om fornyede mandater eller taget nogen initiativer til at sikre, at man politisk havde rygdækning til at foretage sig ingenting?
For når man lytter til debatten i dag, lyder det jo, som om at der lige for nylig har været et eller andet møde, hvori Venstre har sagt ja til noget, og til det må jeg bare sige, at det simpelt hen ikke er korrekt.
Henrik Høegh (V), 2014-03-11:
Det glæder mig.
Jeg var ved at være helt urolig for hr. Bjarne Laustsen, men det er så ikke lige her, at vi hører den der stemmeføring.
Lad mig i al stilfærdighed gøre opmærksom på, at det ikke er nogen undskyldning at sige, at det er EU, der har de her forhandlinger.
Selvfølgelig følger ministeren det mandat, der er givet i Europaudvalget.
Alt andet ville være utænkeligt.
Jeg står ikke her og siger, om det er Oslo eller Bruxelles, ministeren skal tage til først.
Det her forslag til vedtagelse anbefaler bare, at ministeren er aktiv på området, og så er det ministeren og departementets vurdering, hvor man gør det bedst.
Der er altså bare behov for at få den her uacceptable situation løst og bruge den power, man har, i størst muligt omfang.
Det synes jeg ikke rigtig er det, der er blevet lagt op til indtil videre i hvert fald.
Bjarne Laustsen (S), 2014-03-11:
Jeg har ikke noget imod, at man laver konsekvensberegninger, hvis det i det hele taget er muligt.
Jeg gør bare opmærksom på, at når Venstre kommer med et forslag til vedtagelse i dag, der indebærer handelssanktioner, så er der allerede i dag navngivne organisationer, der siger, at det ville være et stort problem for deres virksomheder, hvis de ikke kunne modtage fiskeriprodukter fra Norge til bearbejdning i Danmark.
Derfor bliver man da også nødt til at have den modsatrettede konsekvens med.
Det har Venstre ikke engang, selv om de tillader sig at fremsætte sådan et forslag.
De har ikke regnet på, hvad det er.
Alle ordførere har her i dag rejst sig og spurgt, om ikke de kunne få at vide, om Venstre er klar over, hvad konsekvensen er af det forslag, som Venstre selv fremsætter.
Næh, det er der ingenting af.
Men vi skal da gerne prøve at se på det.
Og jeg stillede lidt af de samme spørgsmål.
Jeg tror, at det er omkring et par milliarder kroner, som vi importerer fisk fra Norge for.
Men hvor meget importerer de 28 EU-lande samlet fra Norge?
Det kunne jo også være interessant at få at vide.
Lene Espersen (KF), 2014-03-11:
Det er jo nogle gange lidt vanskeligt at have en debat med hr. Bjarne Laustsen, fordi hr. Bjarne Laustsen så konsekvent ingen huller har i sin uvidenhed.
Nu er det blevet gentaget ad flere omgange, at der intet står om sanktioner i det forslag til vedtagelse, som kommer fra blå bloks partier.
Det er blevet gentaget flere gange, og alligevel fortsætter hr. Bjarne Laustsen, som om intet var hændt, med at sige noget forkert fra talerstolen.
Det gør faktisk en debat temmelig vanskelig.
Men blot for, at det er sådan helt klart, og for alles skyld vil jeg bare sige, at der står, at man skal sætte ind med aktive tiltag og initiativer, der kan afslutte det langtrukne forhandlingsforløb mellem EU og Norge.
Det er sådan set, hvad der står om Norge i det forslag til vedtagelse.
Så kan vi blive fri for al den diskussion om, hvad der står i forslaget.
Så vil jeg egentlig godt spørge hr. Bjarne Laustsen, om hr. Bjarne Laustsen mener, den danske regering har gjort tilstrækkeligt for at få den her sag afsluttet, og i samme moment få at vide, om hr. Bjarne Laustsen mener, at den danske regering har en rolle at spille i de forhandlinger.
For når man hører ministerens tale, lyder det, som om det er noget, der er uddelegeret til EU, at det er jura, at det er EU-stof.
Når hr. Bjarne Laustsen læser et forslag til vedtagelse op, roser man regeringens indsats, og begge dele kan der jo ikke være enighed om.
Har regeringen en rolle at spille, eller har regeringen ikke en rolle at spille?
Hvis den har en rolle at spille, synes Socialdemokratiet så, at regeringen har gjort tilstrækkeligt?
Bjarne Laustsen (S), 2014-03-11:
Jeg skal beklage, at Venstres ordfører, hr. Henrik Høegh, ikke har kunnet være med under hele debatten og dermed ikke har hørt alle de forskellige indlæg, for jeg synes da bestemt, at vi er gået til stålet og talt om, hvor vigtigt det er at få en aftale for dansk fiskeri og for fiskerierhvervet.
Vægten har været på, hvordan man kunne forholde sig over for Norge, for jeg vil advare imod den situation, vi har haft, nemlig at danske fiskefabrikker ikke får nogen fisk.
Det er ikke, fordi jeg synes, nordmændene har opført sig klogt i den her sag, jeg synes, de har været egoistiske, det vil jeg gerne sige, men det er jo svært at bebrejde nordmændene noget, når vi sammen har afgivet et mandat til Europa-Kommissionen om at se efter at få de forhandlinger om makrel afsluttet og derefter tage sig af Nordsøforhandlingerne.
Jeg kommer meget ude hos fiskerne, jeg prøver at lytte til deres problemer, og derfor skal hr. Henrik Høegh ikke være et sekund i tvivl om, at jeg sagtens kan finde på at opføre mig og tale lige sådan til den nuværende fødevareminister som til den tidligere, for man skal repræsentere det sted, man kommer fra, og det område, man er valgt i, og man skal fortælle det til ministeren, hvis han er på vej ud ad en forkert tangent.
Så jeg vil sige til hr. Henrik Høegh, at stemmen vil være den samme og den velkendte.
Henrik Høegh (V), 2014-03-11:
Tak for det.
Jeg må sige, at jeg er dybt forundret.
Nu har jeg desværre ikke kunnet være her under hele debatten
, men det undrer mig at høre en forkæmper for dansk fiskeri, som jeg hidtil har betragtet hr. Bjarne Lausten som, stå her og sige, at nu skal vi lige se tiden an, og at nu må vi lige se, og at det går nok ad forhandlingens vej.
Nu har jeg lidt mere erfaring end hr. Esben Lunde Larsen, ikke så meget som hr. Bjarne Laustsen, og hvis der havde siddet en anden minister derovre fra den anden fløj, og hvis det var hr. Bjarne Laustsen, der så havde stået på talerstolen, gad jeg nok vide, hvordan stemmeføringen så havde været for at kæmpe for en sag for dansk fiskeri. Jeg kunne godt tænke mig at høre hr. Bjarne Laustsen om, hvad meldingen er til ministeren, når I sidder i et lukket rum.
Jeg håber sandelig, at det er hr. Bjarne Laustsen med den aktivitet og det aggressionsniveau, vi kender, for at kæmpe for et dansk erhverv som dansk fiskerierhverv, der gør sig gældende der.
Sjældent har der været en større forkæmper for det end hr. Bjarne Laustsen, når der har været problemer for dansk fiskeri.
Må vi ikke godt høre lidt mere af den stemme, så vi kan blive enige om, at den power, den pondus, den magt, en minister har, er det vigtigt at udnytte til det yderste.
Det er sådan set det, den her anbefaling og den her beslutning handler om.
Bjarne Laustsen (S), 2014-03-11:
Ja, så er der i hvert fald nogle ting, der skal rettes.
Sådan kan det jo være.
Vi har fremlagt et forslag om, at der skulle have været holdt nogle møder for at koordinere et eller andet, og om det havde været muligt.
Jeg siger bare, at det spor, som er det bærende fra Venstres side, nemlig at man skal lave sanktioner og boykot osv., kan vi selvfølgelig ikke sige ja til, så længe vi ikke kender konsekvenserne af det.
Det, vi har gjort, er at prøve at lave en dagsorden, undskyld, et forslag til vedtagelse hedder det, der handler om, hvordan og hvorledes vi helt klart og markant siger, at vi løser den nuværende situation, og hvordan vi prøver at finde spor til at løse den fremtidige situation.
Og der er jeg fuldstændig enig med hr. Leif Mikkelsen i, at det er det, vi skal finde.
Det tror jeg at vi alle sammen er enige i.
Denne situation er vi blevet bragt i og sidder fast i, fordi makrellen er kommet nordpå og færingerne vil have nogle flere makreller, og derfor drejer det sig om at finde en løsning.
Det ved jeg at den danske minister også har gjort opmærksom på.
Men vi blev stemt ned.
EU har primært kørt efter at nå en aftale om makrel, og da den ikke kom, begyndte man så på det andet.
De ting skulle for mig at se selvfølgelig være behandlet ligeværdigt.
Leif Mikkelsen (LA), 2014-03-11:
Jo, men nu er det jo sådan, at det er teksten i det her forslag til vedtagelse, vi forholder os til, uanset hvad der ellers er blevet sagt.
Næsten alle, der har været på talerstolen, kan citeres for forskellige udfald, og derfor er spørgsmålet, om man er enige om det her, nemlig allerede nu at sikre os – fordi historien jo fortæller os, at der ofte er problemer med at blive færdige med de forhandlinger til tiden – at det ikke bliver sådan, at man så bare skal blive i land pr. 1. januar.
Det kunne være et væsentligt bud.
Det står her, og derfor kunne vi måske finde sammen om en fælles linje, der kunne signalere til regeringen, at vi sådan set mener det alvorligt.
Hvad enten man nu er et regeringsbærende parti eller ej, så mener vi det her virkelig alvorligt.
Det er ikke et spørgsmål om at skælde ud over, hvem der nu har gjort for lidt eller hvad, men at der bare skal gøres noget nu.
Det kunne være en løsning, og derfor har jeg stadig væk brug for på et tidspunkt at få at vide af hr. Bjarne Laustsen, hvad det er, der er et problem for hr. Bjarne Laustsen ved at tilslutte sig det her.
Så kan vi nok finde ud af teknisk at få det skrevet sammen, inden vi skal stemme om det på torsdag.
Der er tid nok, vil jeg sige til hr. Bjarne Laustsen.
Bjarne Laustsen (S), 2014-03-11:
Jeg erkender fuldt ud, at vi skal se, om vi kan få enderne til at nå sammen, for vi har en fælles interesse, og det er at få fiskerne ud på havet og få afsluttet de to forhandlinger – både med kyststaterne med hensyn til makrellen og dernæst med Norge, så vi kan få en aftale om, at danske fiskere kan få lov at fiske retmæssigt, havde jeg nær sagt, i både Skagerrak og Nordsøen.
Det er jeg helt enig i.
Det, der er problemet, er, at Venstre går ud og siger i skrift og tale, at vi skal boykotte norske produkter osv.
Der er navngivne organisationer, der siger, at det da ville være det mest tossede, man kunne gøre, for så bliver situationen bare endnu værre.
Og jeg forstår ikke helt det der med månedsvis rapportering, som der står i forslaget til vedtagelse, for det er jo nu og her, vi skal have det lavet.
Vi kan jo ikke vente i månedsvis på det her.
Vi skal have den aftale i næste uge, ellers får vi uløselige problemer – jeg er helt fuldstændig enig.
Derfor er jeg glad for bemærkningen om, at vi skal prøve at arbejde sammen om det her, og derfor har der nu igennem 2 ½ år være fælles fodslag i den fælles fiskeripolitik, hvor også Liberal Alliance har bakket op.
Det er vi meget glade for, og derfor skal man da også se, om det her kan løses, så fiskerne kan komme ud at fiske igen – helt enig.
Leif Mikkelsen (LA), 2014-03-11:
Tak for det.
Nu er det velkendt, at der kan blive sådan en vedtagelseskrig her i Folketinget, når der kommer forskellige forslag til vedtagelse.
Så er det ligesom fastlåst.
Nu har hr. Bjarne Laustsen lang parlamentarisk erfaring, og jeg hørte ham ligesom efterlyse, at der burde have været en koordinering for om muligt at finde en fælles vedtagelse.
Og det kan jeg sådan set være enig i, for jeg synes faktisk, den her sag er for vigtig, og at der står for meget på spil for erhvervslivet til, at der skulle være plads til almindeligt skænderi her i Folketinget.
Hr. Bjarne Laustsen har spurgt, om ikke vi kunne bryde alle normer og så alligevel samarbejde om en fælles vedtagelse, for i forhold til det, hr. Bjarne Laustsen har sagt, så vil jeg tro, at hr. Bjarne Laustsen er enig i det, vi her står med i hånden, nemlig: »Folketinget pålægger derfor regeringen at - sætte ind med aktive tiltag og initiativer, der kan afslutte det langtrukne forhandlingsforløb mellem EU og Norge, - rapportere månedligt om de økonomiske konsekvenser for dansk fiskeri og dets følgeerhverv som konsekvens af de langtrukne forhandlinger, og - arbejde for en fremadrettet løsning med EU, der betyder, at danske fiskere som udgangspunkt får adgang til 50 pct. af rådgivningen som startkvote pr. 1. januar uanset de politiske forhandlinger.«
Det flugter meget fint med det, jeg i dag har hørt hr. Bjarne Laustsen sige fra Folketingets talerstol.
Og derfor synes jeg ikke, vi skal grave os ned i nogle skyttegrave, men derimod afprøve, om vi måske kan finde en fælles formulering, inden der skal stemmes om det, hvis det nu var sådan et signal, vi ville sende af hensyn til det erhvervsliv, som vi taler om her.
Bjarne Laustsen (S), 2014-03-11:
Jamen jeg er helt sikker på, at hr. Esben Lunde Larsen godt kan forstå, men måske ikke vil forstå, at når man har afgivet et mandat, og når vi har lavet en fælles fiskeripolitik – det har vi haft siden 1972, så det er da ikke af ny dato – hvor vi altså, når det drejer sig om en lang række fiskeripolitiske spørgsmål, afgiver et mandat til den danske minister, så forhandler man på baggrund af et flertal, som også inkluderer Venstre.
Fuld musik, fuld opbakning til det.
De eneste, der var imod, sådan som jeg husker det, var Enhedslisten og Det Konservative Folkeparti.
Og det er da fint nok, at man ikke kan huske det, men der gør jeg opmærksom på at der var fuld opbakning til linjen.
Og som sagt skal jeg være den første til at beklage, at EU ikke har været i stand til det, og derfor vil jeg endnu en gang i dag sige til ministeren: Nu må vi gøre noget mere; vi må lægge yderligere pres på Kommissionen.
For det er dem, der har forhandlingsretten.
Vi har givet den til dem via det mandat, vi har afgivet i Europaudvalget.
Sådan er det.
Esben Lunde Larsen (V), 2014-03-11:
Jamen det er jo noget sludder, vil jeg sige til hr. Bjarne Laustsen, at stå og dække sig ind bag Europaudvalgets mandat.
Jeg er selv medlem af Europaudvalget, og ét er jo at give en minister mandat, noget andet er, at en situation udvikler sig undervejs, så vi står – for nu at sige det på godt dansk – i skidt til halsen.
Og det hjælper jo ikke fiskerne noget som helst, at hr. Bjarne Laustsen står og dækker sig ind bag, at der er afgivet et mandat i Europaudvalget.
Det her handler jo om at finde en løsning.
Og nu kan vi så måske glæde os over, at der landes en løsning inden længe, men det har jo ikke nogen gavnlig effekt i forhold til de arbejdspladser, vi allerede har tabt i fiskerihavnene rundtomkring i de tyndtbefolkede områder.
Fru Lene Espersen efterspurgte det samme.
Jeg nævnte 50-procentsløsningen i forhold til den 1. januar, men med den erfaring, hr. Bjarne Laustsen har, må han da også kunne nævne nogle løsningsforslag.